Pasvalio rajono savivaldybės administracijos direktorius įsakymas
DĖL pasvalio rajono savivaldybės ADMINISTRACIJOS patalpų valymo ir dezinfekavimo instrukcijos patvirtinimo

2020 m. lapkričio 27 d. Nr. DV-812 Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ (Lietuvos Respublikos Vyriausybės 2020 m. lapkričio 4 d. nutarimo Nr. 1225 redakcija), Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimo Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“ (Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 31 d. sprendimo Nr. V-1942 redakcija)(su visais aktualiais pakeitimais) 1.6, 1.7, 1.8 punktais:

1. T v i r t i n u Pasvalio rajono savivaldybės administracijos patalpų valymo ir dezinfekavimo instrukciją (pridedama).

2. Pavedu:

2.1. Pasvalio rajono savivaldybės administracijos Ūkio ir transporto tarnybos vedėjui Vygantui Baronui supažindinti Pasvalio rajono savivaldybės administracijos Ūkio ir transporto tarnybos tarnybinių patalpų valytojus su Pasvalio rajono savivaldybės administracijos patalpų valymo ir dezinfekavimo instrukcija;

2.2. Pasvalio rajono savivaldybės administracijos struktūrinių teritorinių padalinių (seniūnijų) seniūnams savo pavaldžius darbuotojus, kurių darbo funkcijos yra susijusios su patalpų valymu, supažindinti su Pasvalio rajono savivaldybės administracijos patalpų valymo ir dezinfekavimo instrukcija;

2.3. Pasvalio rajono savivaldybės administracijos Bendrojo skyriaus vyriausiajai specialistei Astai Pagojienei su įsakymu per DVS supažindinti Pasvalio rajono savivaldybės administracijos Ūkio ir transporto tarnybos vedėją Vygantą Baroną, Pasvalio rajono savivaldybės Administracijos struktūrinių teritorinių padalinių (seniūnijų) seniūnus;

2.4. Pasvalio rajono savivaldybės administracijos Strateginio planavimo ir investicijų skyriaus vyriausiajai specialistei Apolonijai Lindienei įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas

PATVIRTINTA

Pasvalio rajono savivaldybės administracijos

direktoriaus 2020 m. lapkričio 27 d. įsakymu Nr. DV-812

PASVALIO RAJONO SAVIVALDYBĖS ADMINISTRACIJOS PATALPŲ VALYMO IR DEZINFEKAVIMO INSTRUKCIJA

I SKYRIUS

BENDROSIOS NUOSTATOS

1. Pasvalio rajono savivaldybės administracijos patalpų valymo ir dezinfekavimo instrukcija (toliau – Instrukcija) nustato patalpų valymo ir dezinfekavimo reikalavimus Pasvalio rajono savivaldybės administracijoje (toliau – Administracija) ekstremaliosios situacijos, paskelbtos dėl COVID-19 ligos (koronaviruso infekcijos) plitimo grėsmės, metu.

2. Instrukcija parengta vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimu Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“.

II SKYRIUS

PATALPŲ VALYMAS IR DEZINFEKAVIMAS

3. Administracijos patalpų, kuriose lankosi lankytojai, ir darbuotojų darbo patalpų valymui turi būti naudojamas atskiras valymo inventorius (paviršių ir grindų valymo pašluostės, šepečiai ir kt.).

4. Dažnai liečiami paviršiai (durų rankenos, elektros jungikliai, vandens čiaupai, stalviršiai, kėdžių atramos ir kt.) turi būti valomi paviršiams valyti skirtu valikliu kaip galima dažniau, bet ne rečiau kaip 2 kartus per dieną.

5. Valymui turi būti naudojami efektyvūs prieš virusus dezinfektantai (pavyzdžiui, 0,1 proc. natrio hipochloritas) ar kiti licencijuoti virusus veikiantys produktai, vadovaujantis gamintojų rekomendacijomis.

6. Valymą atliekantys darbuotojai, atlikdami valymo darbus, turi dėvėti asmens apsaugos priemones (toliau – AAP) (Instrukcijos priedas).

7. Valymo reikmenys turi būti tinkamai valomi (Instrukcijos priedas) kiekvieno valymo pabaigoje.

8. Rankų higiena turi būti atliekama kiekvieną kartą, kai nuimamos AAP (pavyzdžiui, pirštinės).

9. Valymo metu susidariusios atliekos turi būti tvarkomos, kaip nerūšiuojamos šiukšlės.

III SKYRIUS

PATALPŲ VALYMAS IR DEZINFEKAVIMAS, ĮTARUS AR PATVIRTINUS COVID-19 ligos (koronaviruso infekcijos) ATVEJĮ

10. Nustačius, kad įtariamas ar patvirtinus COVID-19 ligos (koronaviruso infekcijos) atvejis buvo tam tikroje patalpoje, ši patalpa pirmiausia turi būti vėdinama ne trumpiau kaip 1 valandą, po to kruopščiai valoma neutraliu valikliu.

11. Po valymo neutraliu valikliu paviršiai nukenksminami dezinfektantu, veikiančiu virusus.

12. Valymo procedūra, dezinfekavimas atliekamas vadovaujantis Instrukcijos priede nustatytais reikalavimais.

13. Valymą atliekantis asmuo privalo dėvėti AAP (Instrukcijos priedas).

14. Rankų higiena turi būti atliekama kiekvieną kartą nusiėmus pirštines ar kaukę.

15. Valymo metu susidariusios atliekos turi būti dedamos į atskirą maišą ir išmetamos kaip nerūšiuojamos atliekos.

IV SKYRIUS

BAIGIAMOSIOS NUOSTATOS

16. Už Instrukcijos įgyvendinimą ir vykdymo kontrolę atsakingas Administracijos Ūkio ir transporto tarnybos vedėjas, Administracijos struktūrinių teritorinių padalinių (seniūnijų) seniūnai.	17. Instrukcijos reikalavimų privalo laikytis Administracijos darbuotojai, atliekantys patalpų valymo funkcijas.

18. Instrukcija gali būti keičiama, pripažįstama netekusia galios Administracijos direktoriaus įsakymu.

___________________

Pasvalio rajono savivaldybės administracijos patalpų valymo ir dezinfekavimo instrukcijos priedas

PASVALIO RAJONO SAVIVALDYBĖS ADMINISTRACIJOS PATALPŲ VALYMO REIKALAVIMAI

Patalpos, įtarus ar patvirtinus COVID-19 ligos (koronaviruso infekcijos) atvejį	Patalpos
Paviršiai	Neutralus valiklis ir virusus veikiantis biocidas arba 0,05 proc. natrio hipochloritas arba 70 proc. etanolis [R]	Neutralus valiklis [R]
Tualetas	Virusus veikiantis biocidas arba 0,1 proc. natrio hipochloritas [R]	Virusus veikiantis biocidas arba 0,1 proc. natrio hipochloritas [P]
Valymo inventorius	Vienkartinio naudojimo arba daugkartinio naudojimo valymo inventorius dezinfekuojami virusus veikiančiu biocidu arba 0,1 proc. natrio hipochloritu [R]	Vienkartinio naudojimo arba daugkartinio naudojimo valymo inventorius valomi valymo sesijos pabaigoje [R]
Valymą atliekančio personalo asmens apsaugos priemonės	Medicininė kaukė, darbiniai drabužiai ir plastikinė prijuostė, pirštinės [R]	Darbiniai drabužiai, pirštinės [R]
Atliekų tvarkymas	Atskiras maišas nerūšiuotose atliekose [R]	Nerūšiuojamos atliekos [R]

Sutartinis žymėjimas:

R – siūloma

P – pasirinktinai